

**ΥΠΟΥΡΓΕΙΟ ΥΓΕΙΑΣ**

**6η ΥΓ. ΠΕΡ. ΠΕΛΟΠΟΝΝΗΣΟΥ**

**ΙΟΝΙΩΝ ΝΗΣΩΝ, ΗΠΕΙΡΟΥ**

**ΓΕΝΙΚΟ ΝΟΣΟΚΟΜΕΙΟ ΜΕΣΣΗΝΙΑΣ**

**ΤΜΗΜΑ: ΟΙΚΟΝΟΜΙΚΟ**

**ΠΛΗΡΟΦΟΡΙΕΣ**: κ. Κωνσταντοπούλου Μαρία για την Τ.Υ.

**ΤΑΧ. Δ/ΝΣΗ** ΑΝΤΙΚΑΛΑΜΟΣ ΜΕΣΣΗΝΙΑΣ

**Τ.Κ.** 24100 ΚΑΛΑΜΑΤΑ

**ΤΗΛ:** 27210 46426 427

**E-MAIL**: prom.tech@nosokomeiokalamatas.gr

Έργο: Εργασίες επισκευής wc ανδρών και γυναικών στον ξενώνα «Ψυχαργώς».

**ΣΥΝΟΠΤΙΚΑ ΣΤΟΙΧΕΙΑ ΕΡΓΟΥ**

|  |  |
| --- | --- |
| ΑΝΑΘΕΤΟΥΣΑ ΑΡΧΗ | Γενικό Νοσοκομείο Μεσσηνίας (ΝΟΣ/ΚΗ ΜΟΝΑΔΑ ΚΑΛΑΜΑΤΑΣ) |
| ΚΡΙΤΗΡΙΟ ΚΑΤΑΚΥΡΩΣΗΣ | ΧΑΜΗΛΟΤΕΡΗ ΤΙΜΗ |
| **ΗΜΕΡΟΜΗΝΙΑ ΛΗΞΗΣ ΥΠΟΒΟΛΗΣ ΠΡΟΣΦΟΡΩΝ** | Ημερομηνία :29-04-2024 Ημέρα: Τετάρτη  Ώρα: 14:30 μμ |
| ΧΡΟΝΟΣ ΔΙΕΝΕΡΓΕΙΑΣ | Ημερομηνία: **30-05-2024** Ημέρα:**ΠΕΜΠΤΗ,**  Ώρα 11:00 π.μ. |
| ΤΟΠΟΣ ΔΙΕΝΕΡΓΕΙΑΣ | Γ.Ν Μεσσηνίας (Νοσηλευτική Μονάδα Καλαμάτας, Αντικάλαμος Μεσσηνίας ΤΚ 24100, Καλαμάτα ) |
| ΠΕΡΙΓΡΑΦΗ ΕΙΔΩΝ | Εργασίες επισκευής wc ανδρών και γυναικών στον ξενώνα «Ψυχαργώς»  **ως περιγράφονται στο ΠΑΡΑΡΤΗΜΑ Ι** |
| Κωδικός Αριθμού Εξόδου (ΚΑΕ) | **0879** |
| Οικονομική Δέσμευση (ΑΔΑ) | **ΨΚΥΠ4690ΒΦ-ΝΜΩ** |
| ΠΡΟΫΠΟΛΟΓΙΣΘΕΙΣΑ ΔΑΠΑΝΗ | **#3.100,00€#** συμπεριλαμβανομένου ΦΠΑ 24%  Η δαπάνη θα βαρύνει τον προϋπολογισμό του Νοσοκομείου για το έτος 2024 |
| **ΗΜΕΡΟΜΗΝΙΑ ΛΗΞΗΣ ΥΠΟΒΟΛΗΣ ΠΡΟΣΦΟΡΩΝ** | Ημερομηνία :29-04-2024 Ημέρα: Τετάρτη έως  Ώρα: 14:30 μμ (κατάθεση προσφοράς σε κλειστό φάκελο στο πρωτόκολλο της Ν.Μ. Καλαμάτας) |

**ΠΑΡΑΡΤΗΜΑ Ι**

|  |  |
| --- | --- |
|  |  |
|  |
|  |  |
|  |

# ΤΕΧΝΙΚΗ ΠΕΡΙΓΡΑΦΗ

**ΕΡΓΟ : Εργασίες επισκευής WC Ανδρών και Γυναικών στον Ξενώνα Ψυχαργώς.**

**1. ΓΕΝΙΚΕΣ ΔΙΑΠΙΣΤΩΣΕΙΣ**

Η παρούσα τεχνική περιγραφή αναφέρεται στις εργασίες που αφορούν την επισκευή των δύο WC Ανδρών και Γυναικών στον Ξενώνα Ψυχαργώς.

Ύστερα από αυτοψία στον Ξενώνα Ψυχαργώς διαπιστώσαμε ότι το δάπεδο στους χώρους των WC Ανδρών και Γυναικών έχει υποχωρήσει και οι ντουζιέρες έχουν σπάσει. Η αστοχία αυτή προέκυψε επειδή η στήριξη των δαπέδων δεν ήταν επαρκής.

Απαιτούνται άμεσες εργασίες αποκατάσταση των βλαβών και η κατασκευή νέων ντουζιέρων για την κάλυψη των αναγκών των ασθενών.

Οι επεμβάσεις θα πραγματοποιηθούν με ιδιαίτερη προσοχή, προκειμένου να μην δημιουργηθεί πρόβλημα στην παροχή υπηρεσιών υγείας στους ασθενείς.

**2. ΠΕΡΙΟΡΙΣΜΟΙ – ΔΕΔΟΜΕΝΑ**

Για τη σύνταξη της παρούσης ελήφθησαν υπόψη τα ακόλουθα:

* Το υφιστάμενο κτιριοδομικό ( φέρων οργανισμός, κέλυφος κτιρίου )
* Η υφιστάμενη λειτουργία του Ξενώνα.
* Οι υφιστάμενες Η/Μ εγκαταστάσεις ( ηλεκτρικές, ύδρευσης, αποχέτευσης, κ.λ.π. )

**3. ΤΕΧΝΙΚΗ ΠΕΡΙΓΡΑΦΗ ΕΡΓΟΥ**

Το έργο τηςεπισκευής των δύο WC Ανδρών και Γυναικών στον Ξενώνα Ψυχαργώς περιλαμβάνει :

1. **Καθαιρέσεις - Αποξηλώσεις**

Στους δύο χώρους υγιεινής (WC ανδρών και γυναικών ) θα πραγματοποιηθεί καθαίρεση – αποξήλωση όλων των ειδών υγιεινής (ντουζιέρων, μπαταριών νερού, κατεστραμμένων σωληνώσεων αποχέτευσης κ.λ.π), της εσωτερικής θύρας στο WC γυναικών αλλά και όλων των υφιστάμενων πλακιδίων τοίχου και δαπέδου στο χώρο των ντουζ καθώς και της εσωτερικής τοιχοποιίας στο χώρο των WC γυναικών.

Όλες οι εργασίες αποξηλώσεων – καθαιρέσεων θα εκτελεσθούν με εξαιρετική προσοχή και επιμέλεια ώστε να μη προκαλούν ενόχληση στο παρακείμενους χώρους. Θα ληφθούν όλα τα απαραίτητα μέτρα προστασίας των λοιπών χώρων από σκόνη.

Οι εργασίες θα πραγματοποιηθούν τμηματικά και πάντα με τη σύμφωνη γνώμη του επιστημονικά υπεύθυνου του Ξενώνα ώστε να εξασφαλίζεται η αδιάλειπτη και ασφαλής λειτουργία του.

Εφίσταται η προσοχή στην υποχρέωση του Αναδόχου για συγκέντρωση των προϊόντων καθαίρεσης και αποξήλωσης σε ειδικούς κάδους, στην αποκομιδή και στην απομάκρυνση τους σε αδειοδοτημένους χώρους εκτός Ξενώνα.

**Τιμή/κατ΄ αποκοπή** : (Αριθμητικά) : 650,00 σε ΕΥΡΩ μη συμπ. ΦΠΑ

(Ολογράφως) : εξακόσια πενήντα ευρώ

Στην τιμή περιλαμβάνονται όλες οι πλήρως περαιωμένες εργασίες αποξήλωσεων – καθαιρέσεων, η συγκέντρωση και των προϊόντων αποξήλωσεων – καθαιρέσεων σε ειδικούς κάδους και η απομάκρυνση τους σε αδειοδοτημένους από τις αρχές χώρους καθώς και η προμήθεια και τοποθέτηση όλων των απαραίτητων μέτρων για προστασίας των λοιπών χώρων από σκόνη.

1. **Μερική ανακατασκευή χώρων υγιεινής (WC ανδρών και γυναικών )**

Στους χώρους υγιεινής (WC ανδρών και γυναικών ) θα πραγματοποιηθεί ολική ανακατασκευή των ντουζιέρων.

Αναλυτικά θα πραγματοποιηθούν οι κάτωθι εργασίες :

* Θα αλλαχθούν όλες οι σωληνώσεις αποχέτευσης στους δύο χώρους των ντουζ με σωλήνες PVC και ανάλογης διατομής, τοποθετημένες με όλα τα εξαρτήματα γωνίες κ.λ.π. και σύνδεση με το υπάρχον σύστημα αποχέτευσης του κτιρίου. Θα τοποθετηθούν νέα σιφώνια δαπέδου και σημεία πρόσβασης και καθαρισμού όπου απαιτείται.
* Στη συνέχεια θα πραγματοποιηθεί σκυροδέτηση των δύο επιφανειών εμβαδού περίπου 3 τ.μ. έκαστη προκειμένου να μην αντιμετωπίσουμε στο μέλλον άλλη υποχώρηση του δαπέδου.
* θα ακολουθήσει εγκατάσταση των σωληνώσεων ύδρευση των νέων ντουζ με σωλήνες δικτυωμένου πολυαιθυλενίου με σπιράλ προστασίας και αναλόγου διατομής, τοποθετημένες με όλα τα μικρουλικά (ρακόρ – γωνίες , σπιράλ, διακόπτες κ.λ.π.) και σύνδεση με το υπάρχον σύστημα ύδρευσης του κτιρίου. Οι σωληνώσεις θερμού νερού θα φέρουν κατάλληλη μόνωση όπου απαιτείται.
* Οι τοίχοι θα επενδυθούν μέχρι ύψος 2,20μ., με κεραμικά πλακίδια, εφυαλωμένα, χρωματιστά, αντοχής σε απότριψη "GROUP 1", οποιουδήποτε χρώματος και σχεδίου επιλογής της επίβλεψης. Στις επιφάνειες τοίχου από γυψοσανίδα θα προηγηθεί προετοιμασία με χαλαζιακό αστάρι ενώ στις λοιπές επιφάνειες τοίχων θα προηγηθούν εργασίες αποκατάστασης με τσιμεντοκονία σε βαθμό που να είναι κατάλληλοι για την επικόλληση των κεραμικών πλακιδίων. Περιλαμβάνεται η προμήθεια και τοποθέτηση των πλακιδίων, με αρμούς 1 έως 2 mm, η στρώση τσιμεντοκονιάματος των 450kg τσιμέντου με πρόσμικτο βελτιωτικό της πρόσφυσης με την επιφάνεια εφαρμογής, το χαλαζιακό αστάρι , η κόλλα πλακιδίων, το αρμολόγημα με αρμόστοκο πλακιδίων, επιμελής καθαρισμός των τελικών επιφανειών του τοίχου και η διαμόρφωση οπών για την διέλευση υδραυλικών σωληνώσεων, διακοπτών, ρευματοδοτών κ.λπ.
* Στο δάπεδο θα τοποθετηθούν κεραμικά πλακίδια ανάλογα με τις οδηγίες και την έγκριση της επίβλεψης, 1ης ποιότητας ανυάλωτα, έγχρωμα, υδατοαπορροφητικοτητας έως 0,5%, αντοχής σε απότριψη "GROUP 4", ενδεικτικών διαστάσεων 40x40 cm, οποιουδήποτε χρώματος και σχεδίου εφαρμογής, σύμφωνα με την μελέτη και την ΕΤΕΠ 03-07-02-00 "Επενδύσεις με κεραμικά πλακίδια, εσωτερικές και εξωτερικές" .

Στην τιμή περιλαμβάνεται η προμήθεια των πλακιδίων Α και αρίστης ποιότητας, αντιολισθηρών, η προμήθεια των υπολοίπων υλικών και μικρούλικών που χρειάζονται καθώς και η εργασία πλήρους κατασκευής. Θα δοθεί μεγάλη προσοχή ώστε να δοθεί κατάλληλη κλίση στις ντουζιέρες για τη σωστή απορροή των υδάτων.

**Τιμή/κατ΄ αποκοπή** : (Αριθμητικά) : 1.850,00 σε ΕΥΡΩ μη συμπ. ΦΠΑ

(Ολογράφως) : χιλίων οκτακοσίων πενήντα ευρώ

Στην τιμή περιλαμβάνονται πλήρως περαιωμένη εργασία, με τα υλικά και μικρουλικά επί τόπου και τον απαιτούμενο μηχανικό εξοπλισμό.

1. **ΕΝΕΙΚΤΙΚΟΣ ΠΡΟΥΠΟΛΟΓΙΣΜΟΣ**



Το συνολικό τίμημα για την υλοποίηση των ανωτέρω εργασιών ανέρχεται στο ποσό **των τριών χιλιάδων εκατό ευρώ (3.100,00) ευρώ συμπεριλαμβανομένου ΦΠΑ 24%.**

Οι ενδιαφερόμενοι πριν την υποβολή της προσφοράς τους οφείλουν να επισκεφθούν τον Ξενώνα, να πραγματοποιήσουν αυτοψία για την εξακρίβωση του εύρους επεμβάσεων, προκειμένου να μην προκύψουν απρόβλεπτες δαπάνες εκ των υστέρων.

**5. ΥΠΟΧΡΕΩΣΕΙΣ ΑΝΑΔΟΧΟΥ:**

Θα πρέπει να σημειωθεί ότι αποκλειστικά υπεύθυνος ποινικά και αστικά, για την ασφαλή εκτέλεση των εργασιών και των εργαζομένων, είναι ο ανάδοχος του Έργου.

Κατά την διάρκεια των εργασιών ο Ανάδοχος οφείλει :

1. Να λάβει γνώση των χώρων (διαστάσεων, απαιτήσεων, υπάρχουσας κατάστασης των χώρων).και να υπάρχει πρώτα συνεννόηση με την επιβλέπουσα αρχή, για οποιαδήποτε τροποποίηση, κατά τη φάση εκτέλεσης των εργασιών,
2. Η επιμέτρηση και διαστασιολόγηση η οποία συνοδεύει την Τεχνική Περιγραφή και τα σχέδια είναι ενδεικτική. Γι’ αυτό το λόγο, πριν ξεκινήσει η κατασκευή, θα πρέπει να γίνει επανέλεγχος από τον Ανάδοχο, αφού ληφθούν όλες οι διαστάσεις επί τόπου. Οι παραγγελίες θα γίνουν βάσει πραγματικών μεγεθών και όχι από τα σχέδια. Σε αντίθετη περίπτωση η δαπάνη ανακατασκευής θα βαρύνει τον Ανάδοχο.
3. Να εκδώσει με μέριμνα του χωρίς καμία επιπλέον αμοιβή άδειες οι οποίες θα απαιτηθούν.
4. Πριν από την προμήθεια οποιουδήποτε υλικού και πριν από την οποιαδήποτε κατασκευή, να προσκομίζει δείγματα στο εργοτάξιο για έγκριση. Η έγκριση έχει την έννοια της εντολής για τη συνέχιση των εργασιών και σε καμία περίπτωση δεν απαλλάσσει τον εργολήπτη από την ευθύνη για οποιαδήποτε κακοτεχνία ή αστοχία υλικού που θα εμφανιστεί στο μέλλον.
5. Όλα τα υλικά που θα χρησιμοποιηθούν, θα είναι αρίστης ποιότητας, εγκεκριμένα από τους αρμόδιους φορείς και σύμφωνα με τις διεθνείς και ελληνικές τυποποιήσεις και προδιαγραφές. Να προσκομίζονται στο έργο συσκευασμένα και προστατευμένα με περιτύλιγμα, σε ποσότητα που να επιτρέπει τη φόρτωση και εκφόρτωση τους και σημασμένα όπως προβλέπουν τα σχετικά πρότυπα.
6. Οι αποχρώσεις των χρωμάτων όλων των υλικών να είναι επιλογή της επιβλέπουσας αρχής.
7. Να απομακρύνει όλα τα προϊόντα των εργασιών (π.χ. στοιχεία αποξήλωσης κ.α.) από τον εσωτερικό, αλλά και από τον περιβάλλοντα χώρο του κτιρίου. Όλα τα απορρίμματα που θα προκύψουν από τις εργασίες, να διατεθούν σε χώρο που προβλέπεται από τις τοπικές αρχές. Κατόπιν των εργασιών, ο υπό διαμόρφωση χώρος, πρέπει να παραδοθεί καθαρός και έτοιμος προς άμεση χρήση. Ο Ανάδοχος θα πρέπει να λάβει υπόψη του ότι οφείλει να εργαστεί υπό συνθήκες οι οποίες να επιτρέπουν την κατά το δυνατό ανενόχλητη λειτουργία του Νοσοκομείου.
8. Να προνοεί για την μεταφορά και αποθήκευση όλων των υλικών προς χρήση και να παίρνει όλα τα απαραίτητα **μέτρα προφύλαξης** των προσκομιζομένων υλικών μέχρι να χρησιμοποιηθούν, των μηχανικών, των μεταφορικών μέσων και εν γένει όλα τα απαραίτητα μέτρα ασφαλείας του εργατοτεχνικού προσωπικού, των επιβλεπόντων και κάθε τρίτου σύμφωνα με τους ισχύοντες νόμους και διατάξεις (νομοθεσία περί δημοσίων έργων και οδηγίες και διατάγματα περί υγιεινής και ασφάλειας κλπ.), φέροντος την ευθύνη αποκλειστικά και μόνο αυτός για κάθε συνέπεια που θα προκύψει από τη μη εφαρμογή τους.
9. Να αποκαταστήσει και να επαναφέρει τις κατασκευές που υπέστησαν ζημιά ή φθορά στην πρότερό τους κατάσταση εφόσον αυτή προκλήθηκε από δική του υπαιτιότητα.
10. Να παραδώσει τους χώρους σε πλήρη και καλή λειτουργία.
11. Η τιμή που θα δώσει να αφορά το σύνολο των υλικών και εργασιών.

Παραμένουμε στη διάθεσή σας για οποιαδήποτε διευκρίνιση ή πληροφορία.

|  |  |
| --- | --- |
| Η Προϊσταμένη Τεχνικού Τμήματος  Κορακοβούνη Σοφία  Πολιτικός Μηχανικός M.Sc. | Η Διοικητική Διευθύντρια  Λιακέα Γεωργία |